Lara Klein

Lara Klein (født 26. oktober 2003) er en tysk alpinist, som representerer klubben SC Lengries.

Idrettskarriere

Sesongen 2019/20 
I desember 2019 deltok Klein i sitt første FIS-renn, da hun kom på 14.-plass i storslalåm i Pass Thurn. Hun deltok i det østerrikske juniormesterskapet i alpint, og kom der på femteplass i kombinasjonen.

Hun representerte Tyskland under Vinter-OL for ungdom 2020. Der fikk hun sølv i parallellslalåm mikslag, der hun kjørte sammen med Max Geißler-Hauber. De tapte 0-4 for Finland i finalen. Individuelt fikk hun bronse i slalåm, bak Emma Sahlin fra Sverige og Lena Volken fra Sveits. Hun kom på 22.-plass i super-G og 13.-plass i kombinasjonen, men kjørte ut i storslalåm.

Under det tyske juniormesterskapet i alpint 2020 i februar kom hun på 17.-plass i storslalåm, 25.-plass i super-G og fjerdeplass i slalåm, og hun fikk bronse i slalåm i Arnold Lunn World Cup.

Referanser

Eksterne lenker 
 

Tyske alpinister
Deltakere under Vinter-OL for ungdom 2020